Document ID: 32007D0321

KOMISIJOS SPRENDIMAS
2007 m. gegužės 2 d.
atleidžiantis Jungtinę Karalystę nuo tam tikrų prekybos daržovių sėkla įsipareigojimų pagal Tarybos direktyvą 2002/55/EB
(pranešta dokumentu Nr. C(2007) 1836)
(Tik tekstas anglų kalba yra autentiškas)
(2007/321/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (1), ypač į jo 49 straipsnį,
atsižvelgdama į Jungtinės Karalystės pateiktą prašymą,
kadangi:
(1)
Pagal Direktyvą 2002/55/EB Komisija gali, esant tam tikroms sąlygoms, leisti valstybei narei nesilaikyti šioje direktyvoje nustatytų įsipareigojimų dėl prekybos daržovių sėkla.
(2)
Jungtinė Karalystė pateikė prašymą atleisti nuo įsipareigojimų dėl tam tikrų rūšių ir porūšių.
(3)
Kadangi šių rūšių ir porūšių sėkla paprastai nedauginama Jungtinėje Karalystėje, o įprastinis dauginimas susijęs su visa dauginamąja ir sodinamąja medžiaga, išskyrus sėklą, Jungtinė Karalystė turėtų būti atleista nuo tam tikrų Direktyvoje 2002/55/EB nustatytų įsipareigojimų dėl nagrinėjamų rūšių ir porūšių.
(4)
Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Jungtinė Karalystė atleidžiama nuo įsipareigojimų taikyti Direktyvą 2002/55/EB, išskyrus jos 2-20 straipsnius, 34 straipsnio 1 dalį ir 39 straipsnį, šioms rūšims ir porūšiams.
Allium cepa L.
-
Aggregatum grupė
Askaloninis česnakas
Allium fistulosum L.
Japoniškas laiškinis svogūnas arba Velso svogūnas
Allium sativum L.
Česnakas
Allium schoenoprasum L.
Laiškiniai česnakai
Rheum rhabarbarum L.
Rabarbarai
2 straipsnis
Šis sprendimas skirtas Jungtinei Didžiosios Britanijos ir Šiaurės Airijos Karalystei.
Priimta Briuselyje, 2007 m. gegužės 2 d.

Labels: 3
17
18
6